2016 yilning 14 yanvar kuni O‘zbekiston Respublikasi tashqi ishlar vaziri Abdulaziz Komilov Polsha Respublikasining yangi tayinlangan favqulodda va muxtor elchisi Pyotr Ivashkevich bilan uchrashdi. Bu haqda O‘zbekiston TIV matbuot xizmati xabar bermoqda. Vazir elchining ishonch yorliqlari nusxasini qabul qildi. Suhbat chog‘ida O‘zbekiston — Polsha munosabatlarining dolzarb masalalari hamda siyosiy, savdo-iqtisodiy, investitsiya, madaniy-gumanitar va o‘zaro manfaat kasb etadigan boshqa sohalarda ikki tomonlama hamkorlikni yanada rivojlantirishning istiqbolli yo‘nalishlari muhokama qilindi.